**О Б А В Е Ш Т Е Њ Е**

**Основне школе „Вук Караџић“, Сурчин**

**РОДИТЕЉИМА У ВЕЗИ ЗАКАЗИВАЊА ТЕРМИНА ЗА УПИС И ТЕСТИРАЊЕ У ШКОЛУ КОЈОЈ ТЕРИТОРИЈАЛНО ПРИПАДАЈУ**

Поштовани родитељи,

Од 24. марта до 31. маја 2025. године родитељима ће бити доступна апликација преко портала еУправа за електронско заказивање термина за упис и тестирање деце у школу којој територијално припадају. (Списак улица које територијално припадају школи можете да пронађете на сајту наше школе).

Уколико родитељ није у могућности да закаже термин електронским путем, може да позове секретара школе на телефон: 011/8440-120/локал бр. 1 (са припремљеним подацима који се односе на: матични број родитеља, матични број детета, број телефона и е-маил адреса, како би секретар у име родитеља заказао термин кроз апликацију.

Министарство просвете је такође обезбедило подршку родитељима у вези са еЗаказивањем термина за упис и тестирање детета у основну школу. Сва питања и недоумице у вези са заказивањем термина могу се поставити на контакт телефон: 011/7350-557.

**За упис детета у школу и тестирање, неопходно је да је дете обавило лекарски преглед и добило потврду да је способно за упис у школу.**

Упис деце у први разред основне школе, у складу са заказаним терминима, обавља се у периоду од 1. априла до 30. маја 2025. године. Истог дана ће психолог школе извршити тестирање детета.

Родитељи приликом уписа детета у школу не доносе ниједан документ у папирном облику. Изузетно ако је лекарски преглед обављен код приватног лекара или у војној здравственој установи, биће потребно да га родитељ донесе у школу.

Информације о начину заказивања термина за упис и тестирање преко портала еУправе можете да погледате на сајту наше школе и еУправе.

У Сурчину, 10. марта 2025. године Директор школе,

др Катарина Диклић